# Krimena eta zigorra

Krimena eta zigorra (errusieraz: Преступление и наказание, Prestuplenie i nakazanie) Fiodor Dostoievskiren nobela onenetariko bat da. 1866an publikatu zen Errusiar mezularia aldizkarian, 12 ataletan, eta hurrengo urtean liburu gisa argitaratu zen. Egilearen etapa helduko lehen eleberria ona dela kontsideratzen da.

## Argumentua

Oharra: Atal honek istorio osoa edo amaiera argitzen du.
Nobela Rodion Romanovitx Raskolnikov ikasle gaztearengan zentratzen da. Diru faltak bultzatuta, bere zuzenbide ikasketak uztera derrigortuta agertu da, eta San Petersburgoko auzo pobre bateko bere alokairuko gelan ziztrinean igarotzen ditu egunak. Miseriak bultzatuta, Raskolnikov atso lukerrero bat hiltzeko plana prestatzen hasi da, eta bere ekintzak justifikatzeko teoria bat garatu du. Horren arabera, zenbait pertsonak eskubidea dute halako ekintzak egiteko, horrela helburu goren bati zerbitzatzen badiote. Nobelan zehar, Rasklnikovek hainbat alditan bere burua Napoleonekin parekatzen du, eta hark, bere egoeran egon balitz, gauza berbera egingo zukeelakoan dago. Gainera, haren ustetan, mesede bat egin dio munduari atso lukurreroa hilda. Krimena egin duen unetik bertatik, Raskolnikov dilema moralak ditu, eta azkenean, bere burua entregatzen du.

## Pertsonaiak

Pertsonaien izenak :
| Errusiera eta erromanizazioa ||||
| Izena, Ezizena | Patronimikoa | Abizena |
| Родиóн Rodion | Ромáнович Romanovitx | Раскóльников Raskolnikov |
| Авдо́тья, Ду́ня Avdotia, Dunia | Рома́новна Romanovna | Раско́льникова Raskolnikova |
| Пульхе́рия Pulkheria | Алексáндровна Aleksandrovna | Раско́льникова Raskolnikova |
| Семён Semion | Заха́рович Zakharovitx | Мармела́дов Marmeladov |
| Со́фья, Со́ня, Со́нечка Sofia, Sonia, Sonetxka | Семёновна Semionovna | Мармела́дова Marmeladova |
| Катери́на Katerina | Ива́новна Ivanovna | Мармела́дова Marmeladova |
| Дми́трий Dmitri | Проко́фьич Prokofitx | Разуми́хин Razumikhin |
| Праско́вья Praskovia | Па́вловна Pavlovna | Зарницына Zarnitsyna |
| Арка́дий Arkadi | Ива́нович Ivanovitx | Свидрига́йлов Svidrigailov |
| Ма́рфа Marfa | Петро́вна Petrovna | Свидрига́йлова Svidrigailova |
| Пётр Piotr | Петро́вич Petrovitx | Лу́жин Luzhin |
| Андре́й Andrei | Семёнович Semionovitx | Лебезя́тников Lebeziatnikov |
| Порфирий Porfiri | Петрович Petrovitx | |
| Лизаве́та Lizaveta | Ива́новна Ivanovna | |
| Алёна Aliona | Ива́новна Ivanovna | |
| Azentuak silaba tonikoa markatzen du. ||||

## Zinema

* Krimena eta zigorra (1910eko filma): 1910ean Vasili Gontxarovek zuzendu eta Vladimir Krivtsov, Aleksandra Gontxarova eta Andrei Gromov aktoreek antzeztutako filma.
* Crime et châtiment (1935eko filma): 1935ean Pierre Chenalek zuzendu eta Harry Baur, Pierre Blanchar eta Madeleine Ozeray aktoreek antzeztutako filma.
* Crime and Punishment (1935eko filma): 1935ean Josef von Sternbergek zuzendu eta Peter Lorre, Edward Arnold eta Marian Marsh aktoreek antzeztutako filma.
* Krimena eta zigorra (1969ko filma): 1969an Lev Kulidzhanovek zuzendu eta Georgi Taratorkin, Innokenti Smoktunovski eta Tatiana Bedova aktoreek antzeztutako filma.
* Krimena eta zigorra (2007ko filma): 2007an Dmitri Svetozarovek zuzendu eta Vladimir Koxevoi, Polina Filonenko eta Andrei Panin aktoreek antzeztutako filma.

## Erreferentziak

* ↑ Harluxet Hiztegiak erabilitako izena

## Kanpo estekak

* Datuak: Q165318
* Multimedia: Crime and Punishment / Q165318